S-5164/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu dags. 2. nóvember 2021, á hendur G-kk-þgf J-kk-þgf, kt. [...], óstaðsettur í hús, fyrir eftirtalin hegningar- og sérrefsilagabrot:1. Þjófnað, en til vara hylmingu með því að hafa, á tímabilinu þriðjudaginn 28. apríl til miðvikudagsins 29. apríl 2020, í heimildarleysi farið inn á sameign fjölbýlishússins að Auðbrekku [...]í Kópavogi og stolið reiðhjóli af gerðinni Trek, í eigu [...], kt. [...], en ákærði var með reiðhjólið í vörslum sínum er lögregla hafði afskipti af honum aðfaranótt miðvikudagsins 29. apríl 2020 utandyra á Nýbýlavegi í Kópavogi, og þannig haldið reiðhjólinu ólöglega frá lögmætum eigenda þess þrátt fyrir að ákærða átti að vera ljóst að um þýfi væri að ræða.

Telst brot þetta varða við 1. mgr. 244. gr., en til vara 1. mgr. 254. gr. almennra hegningarlaga nr. 19/1940.

2. Nytjastuld með því að hafa, þriðjudaginn 29. júní 2020, í heimildarleysi tekið bifreiðina [...], í eigu [...], kt. [...], þar sem hún stóð á bifreiðaplani við Sundagarða [...]í Reykjavík, og í heimildarleysi notað hana til aksturs allt til mánudagsins 6. júlí 2020, þar sem lögregla stöðvaði akstur ákærða.

Telst brot þetta varða við 1. mgr. 259. gr. almennra hegningarlaga nr. 19/1940,3. Umferðarlagabrot með því að hafa, mánudaginn 6. júlí 2020, á bifreiðastæði við Austurberg [...] í Reykjavík, bakkað bifreiðinni [...]úr bifreiðastæði í norðurátt og framan á bifreiðina [...]sem staðsett var í bifreiðastæði á sama stað, og í kjölfarið í heimildarleysi ekið bifreiðinni á brott óhæfur til að stjórna henni örugglega vegna áhrifa ávana- og fíkniefna (í blóði ákærða mældist amfetamín 170 ng/ml, kókaín 30 ng/ml, MDMA 205 ng/ml og tetrahýdrókannabínól 2,0 ng/ml), en ákærði ók bifreiðinni í síðan tilbaka á bifreiðastæðið, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

4. Fíkniefnalagabrot með því að hafa, laugardaginn 3. október 2020, utandyra á bifreiðastæði við Garðheima, að Stekkjarbakka í Reykjavík, haft í vörslum sínum 0,68 gaf amfetamíni og 0,38 gaf maríhúana, sem lögreglumenn fundu við öryggisleit á ákærða og hald var lagt á.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

5. Fíkniefna- og lyfjalagabrot með því að hafa, mánudaginn 24. október 2021, haft í vörslum sínum í sölu og dreifingarskyni 0,70 gaf kókaíni, 1 stykki cialis, 11 stykki lyrica, 10 stykki af modiodal, 10 stykki af mogadon, 4 stykki af parkódín, 10 stykki af tradolan, 2 stykki af læknalyfinu rivotril og 37 stykki af óþekktum læknislyfjum án þess að hafa markaðs- og lyfsöluleyfi Lyfjastofnunar, sem lögreglumenn fundu við öryggisleit á ákærða á lögreglustöðinni að Hverfisgötu 113 í Reykjavík og hald var lagt á.

Telst brot þetta varða við 2. gr. og 3. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og 1. mgr. 33. gr., sbr. b. lið 2. mgr. 103. gr. lyfjalaga nr. 100/2020.

6. Fíkniefna- og lyfjalagabrot með því að hafa, þriðjudaginn 27. október 2021, haft í vörslum sínum í sölu og dreifingarskyni 2,70 2 gaf amfetamíni og 63 stykki af læknalyfinu rivotril án þess að hafa markaðs- og lyfsöluleyfi Lyfjastofnunar, sem lögreglumenn fundu við öryggisleit á ákærða í íbúð að Gufunesvegi [...]í Reykjavík og hald var lagt á.

Telst brot þetta varða við 2. gr. og 3. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og 1. mgr. 33. gr., sbr. b. lið 2. mgr. 103. gr. lyfjalaga nr. 100/2020.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019. Jafnframt er krafist upptöku á samtals 2,95 gaf amfetamíni, 0,38 gaf maríhúana og 63 stykkjum af læknalyfinu rivotril sem hald var lagt á, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018 2018 og 1. mgr. 69. gr. almennra hegningarlaga nr. 19/1940.

Við fyrirtöku málsins í dag óskaði sækjandi eftir leiðréttingu á ákærunni með eftirfarandi hætti:

Í 6. tölulið ákæru þar sem misritast hafi „2,702 gaf amfetamíni“ en einu núlli sé ofaukið og þar eigi að standa „2,72 gaf amfetamíni“. Að krafist sé upptöku á „3,4 gaf amfetamíni“ en ekki „2,95 gaf amfetamíni“ líkt og krafist er í refsikröfu ákærunnar. Þá sé einnig ártalinu „2018“ ofaukið í refsikröfu ákærunnar aftan við reglugerð nr. 808/2018.

Ákærði sótti ekki þing við þingfestingu málsins og hafði ekki boðað forföll en ákæra hafi verið birt með lögmætum hætti í Lögbirtingarblaði. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 2 8. október 2021, á ákærði sakarferil sem nær aftur til ársins 2008 og hefur áður gerst sekurum auðgunarbrot, umferðarlagabrot og fíkniefnalagabrot. Það sem kemur til skoðunar í máli þessu við ákvörðun refsingar er dómur Héraðsdóms Norðurlands Eystra 29. apríl 2019 þar sem ákærða var gert að greiða sekt og hann sviptur ökurétti í 4 mánuði fyrir fíkniefnalagabrot og akstur undir áhrifum ávana- og fíkniefna. Þá var ákærða gert að greiða sekt með dómi Héraðsdóms Norðurlands Eystra 9. október 2019 fyrir þjófnað. Loks var ákærða gert að greiða sekt og hann sviptur ökurétti í 2 ár með dómi Héraðsdóms Norðurlands Eystra 29. apríl 2021 m. a. fyrir fíkniefnalagabrot, akstur sviptur ökurétti og akstur undir áhrifum ávana- og fíkniefna. Að öðru leyti hefur sakarferill ákærðu ekki áhrif við ákvörðun refsingar í máli þessu.

Brot ákærða samkvæmt 1., 2., 3. og 4. tölul. ákæru voru framin áður en framangreindur dómur frá 29. apríl 2021 var kveðinn upp og verður ákærða því dæmdur hegningarauki vegna brotanna, sbr. 78. gr. almennra hegningarlaga nr. 19/1940.

Með vísan til framangreinds er nú miðað við það að ákærði sé í annað sinn gerð refsing fyrir akstur undir áhrifum ávana- og fíkniefna innan ítrekunartíma 3. mgr. 71. gr. almennra hegningarlaga nr. 19/1940.

Með hliðsjón af framangreindum atriðum, sakarefni málsins, ákvæðum 77. og 78. g r. almennra hegningarlaga nr. 19/1940 og að virtum sakarferli ákærða þykir refsing ákærða hæfilega ákveðin fangelsi í 6 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 18 mánuði frá 2 8. júlí 2023.

Með vísan til lagaákvæða í ákæru eru gerð upptæk til ríkissjóðs 3,4 grömm af amfetamíni, 0,38 grömm af maríhúana og 63 stykki af læknalyfinu rivotril, sem lögregla lagði hald á við rannsókn málsins.

Ákærði greiði 201.762 krónur í sakarkostnað.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari fyrir L-kvk-þf Á-kvk-þf aðstoðarsaksóknara.

K-kvk-nf J-kvk-nf, aðstoðarmaður dómara, kveður upp dóminn.

DÓMSORÐ:

Ákærði, G-kk-nf J-kk-nf, sæti fangelsi í 6 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 18 mánuði frá 28. júlí 2023.

Upptæk eru gerð til ríkissjóðs 3,4 grömm af amfetamíni, 0,38 grömm af maríhúana og 63 stykki af læknalyfinu rivotril.

Ákærði greiði 201.762 krónur í sakarkostnað.

K-kvk-nf J-kvk-nf